**Κόνιτσα 21/08/2022**

**ΔΕΛΤΙΟ ΤΥΠΟΥ**

**ΣΥΝΑΥΛΙΑ ΦΙΛΑΡΜΟΝΙΚΗΣ ΟΡΧΗΣΤΡΑΣ ΔΗΜΟΥ ΚΟΝΙΤΣΑΣ «ΕΛΕΥΘΕΡΙΟΣ Χ. ΠΑΓΓΕΣ»**

Με μεγάλη συμμετοχή κοινού πραγματοποιήθηκε την Κυριακή 13 Αυγούστου 2023 στην κεντρική πλατεία της Κόνιτσας, στο πλαίσιο των πολιτιστικών εκδηλώσεων του Δήμου Κόνιτσας, η ετήσια θερινή συναυλία της Φιλαρμονικής Ορχήστρας του Δήμου Κόνιτσας «Ελευθέριος Χ. Παγγές» υπό τη διεύθυνση του Αρχιμουσικού Χρήστου Γεωργάνου.

 Το πρόγραμμα περιλάμβανε μουσική σπουδαίων Ελλήνων και ξένων συνθετών και η Φιλαρμονική απέσπασε το θερμό χειροκρότημα του κοινού για το υπέροχο μουσικό αποτέλεσμα.

Στην εκδήλωση απηύθυνε χαιρετισμό ο Δήμαρχος Κόνιτσας Νικόλαος Εξάρχου, ο οποίος συνεχάρη τον μαέστρο Χρήστο Γεωργάνο και τα μέλη της Φιλαρμονικής για την αξιέπαινη δουλειά τους και την προσφορά τους στα πολιτιστικά δρώμενα του Δήμου Κόνιτσας.

Θερμές ευχαριστίες σε όλους τους συμμετέχοντες, αλλά και το πολυπληθές κοινό που μας τίμησε με την παρουσία του αυτή τη μοναδική βραδιά.

Από το Γραφείο Δημάρχου